nickbes/lawsofisrael huggingface dataset:
חוק סדר הדין הפלילי (תיקון מס' 101), התשפ"ו-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-11-04T00:00:00
פרסום: ספר החוקים, 04/11/2025, מס' חוברת 3457, עמ' 16
שמות קודמים:
Name: הצעת חוק סדר הדין הפלילי (תיקון מס' 100), התשפ"ה-2025 
Value: בקריאה השנייה והשלישית
Name: הצעת חוק סדר הדין הפלילי (תיקון מס' 100) (שינוי תקופת תוקפו של סימן ב'1: היוועדות חזותית - הוראת שעה), התשפ"ה-2025 
Value: בקריאה הראשונה
תקציר:
החוק עוסק בהארכת תוקפה של הוראת שעה המאפשרת קיום דיונים מסוימים בהשתתפות של עצורים ואסירים בהיוועדות חזותית, אם העצור או האסיר מבקש זאת באמצעות סניגורו. הוראת השעה נקבעה תחילה לתקופה של שנתיים עד 31.12.23 עם אפשרות להאריכה לתקופות נוספת של עד שנתיים נוספות במצטבר. במסגרת חוק קיום דיונים בהשתתפות עצורים, אסירים וכלואים (הוראת שעה – חרבות ברזל), התשפ"ד–2023 הקובע הסדר אחר לתקופת מלחמת חרבות ברזל, הוארכה גם תוקפה של הוראת השעה. חוק זה מנתק את התלות בין שני דברי החקיקה ומאריך את תוקפה של הוראת השעה עד סוף שנת 2025. עוד נקבע מנגון המאפשר להאריך את הוראת השעה לתקופות שלא יעלו כל אחת על שישה חודשים ובמצטבר על שנתיים.
חוק לתמיכה בפעולות לטובת נכים ונפגעי פעולות איבה (תיקוני חקיקה), התשפ"ו–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת העבודה והרווחה
יוזמים: אופיר כץ, יוראי להב הרצנו, שרון ניר, אביגדור ליברמן, עודד פורר, יבגני סובה, יוליה מלינובסקי, חמד עמאר
תחילה: 2025-10-22T00:00:00
פרסום: ספר החוקים, 22/10/2025, מס' חוברת 3456, עמ' 12
שמות קודמים:
Name: הצעת חוק לתמיכה בפעולות לטובת נכים ונפגעי פעולות איבה (תיקוני חקיקה), התשפ"ו–2025
Value: בקריאה השנייה והשלישית
Name: הצעת חוק תמיכה בפעילות לטובת נכים ונפגעי פעולות איבה (תיקוני חקיקה), התשפ"ה–2025
Value: בקריאה הראשונה
Name: הצעת חוק תמיכה במימון פעילות ארגון נכי צה"ל ובתי הלוחם ובארגון נפגעי פעולות האיבה, התשפ"ה-2025
Value: בדיון המוקדם
תקציר:
נקבע כי תקציב שנתי לתמיכה במוסדות ציבור לשם קיום פעולות לטובת נכי צה"ל לא יפחת מ-150 מיליון שקלים חדשים בשנה וכי תקציב שנתי לתמיכה במוסדות ציבור לשם קיום פעולות לטובת נפגעי פעולות איבה לא יפחת מ-10 מיליון שקלים חדשים בשנה. הסכום האמור ישמש גם לתמיכה במוסדות ציבור המקיימים פעולות לטובת קרובי משפחה של מי שפגיעת איבה גרמה למותו. התקציב יחולק בהתאם למבחני תמיכה שיקבעו שר הביטחון - לעניין נכי צה"ל והשר שהמוסד לביטוח לאומי נמצא בתחום אחריותו או שר אחר שהסמיכה הממשלה – לעניין נפגעי פעולות איבה. כמו כן נקבעה חובת דיווח שנתית של המוסדות המקבלים תמיכה לשרים ושל השרים לוועדת העבודה והרווחה.
חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון מס' 3), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-08-14T00:00:00
פרסום: ספר החוקים, 14/08/2025, מס' חוברת 3453, עמ' 798
שמות קודמים:
Name: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה – חרבות ברזל) (תיקון מס' 3), התשפ"ה-2025
Value: בקריאה הראשונה
תקציר:
חוק התמודדות עם תקיפות סייבר חמורות במגזר השירותים הדיגיטליים ושירותי האחסון, התשפ"ד-2023, נועד להקנות למערך הסייבר הלאומי ולגופי הביטחון כלים לאיתור, מניעה ובלימה של תקיפות סייבר נגד חברות המספקות שירותים דיגיטליים ושירותי אחסון. החוק נחקק במקור כהוראת שעה בזיקה למלחמת "חרבות ברזל" במטרה להגן על תשתיות מדינה, גופים ציבוריים וביטחוניים מפני פגיעה. כעת, במסגרת תיקון מס' 3 לחוק, התשפ"ה-2025, נותקה הוראת השעה מהזיקה לפעולות הצבאיות המשמעותיות, כך שההסדר ימשיך לעמוד בתוקפו ללא תלות במצב הלחימה, ובהתאם לכך נמחקו המילים "חרבות ברזל" משם החוק. תוקפה של הוראת השעה הוארך עד ליום י"ג בשבט התשפ"ו (31 בינואר 2026). במסגרת התיקון, הוסמך מנהל מוסמך לדרוש מספק להציג לו כל ידיעה או מסמך, לרבות פלט מחשב, אם ישנו יסוד סביר להניח שמתרחשת או עומדת להתרחש תקיפת סייבר חמורה נגד הספק או באמצעותו. בנוסף, נקבעה חובת דיווח של ספק למערך הסייבר על תקיפות משמעותיות. כמו כן, הוטלה על ספק שהותקף חובה ליידע באופן מיידי ארגונים מקושרים שעלולים להיפגע ישירות מהתקיפה, אלא אם כן הורה גורם מוסמך אחרת. כדי להקל על ספקים, התיקון קובע רשימה מורחבת של תקני אבטחת מידע בין-לאומיים שמאפשרים לספק לקבל פטור ממרבית החובות בחוק, אם יצהיר שהוא עומד בהם. לבסוף, הורחבה חובת הדיווח העיתית לוועדת החוץ והביטחון של הכנסת, כך שתכלול גם נתונים על מספר דרישות המידע שהופנו לספקים, מספר הדיווחים העצמיים שהתקבלו ומספר המקרים שבהם נאסר על ספק לעדכן ארגון מקושר בדבר תקיפה.
חוק הגנה על עובדים בשעת חירום (תיקון מס' 5 והוראת שעה - חרבות ברזל) (תיקון מס' 4), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-08-07T00:00:00
פרסום: ספר החוקים, 13/08/2025, מס' חוברת 3451, עמ' 794
שמות קודמים:
Name: הצעת חוק הגנה על עובדים בשעת חירום (תיקון מס' 5 והוראת שעה - חרבות ברזל) (תיקון מס' 4), התשפ"ה-2025
Value: בקריאה השנייה והשלישית
Name: הצעת חוק הגנה על עובדים בשעת חירום (תיקון מס' 5 הוראת שעה - חרבות ברזל) (תיקון מס' 4), התשפ"ה-2025
Value: בקריאה הראשונה
תקציר:
חוק זה אוסר על מעסיק לפטר עובד בשל היעדרותו מעבודה או בשל אי ביצוע העבודה שנבעו מכך שהעובד התפנה מביתו בשל נזק שנגרם לביתו כתוצאה מהתקפה בעת מבצע עם כלביא, ובלבד שהעובד מסר למעסיק אישור על הפגיעה מהרשות המקומית שבתחומה מצוי ביתו. תחילת החוק ביום 7 באוגוסט 2025 ואיסור הפיטורים יחול עד תום שלושה חודשים מהמועד שבו העובד התפנה מביתו בשל הנזק כאמור. לגבי התקופה שמיום תחילתו ועד יום הפרסום (13.8.2025), לא תהיה חבות פלילית לגבי פיטורים בנסיבות האמורות.
חוק למניעת אלימות במשפחה (תיקון מס' 19 – הוראת שעה), התשפ"ג–2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-08-06T00:00:00
פרסום: ספר החוקים, 06/08/2023, מס' חוברת 3085, עמ' 672
שמות קודמים:
Name: הצעת חוק למניעת אלימות במשפחה (תיקון מס' 19 – הוראת שעה), התשפ"ג–2023 
Value: בקריאה השנייה והשלישית
Name: הצעת חוק למניעת אלימות במשפחה (פיקוח טכנולוגי להבטחת קיומו של צו הגנה, והערכת מסוכנות - הוראת שעה), התשפ"ב-2022
Value: בקריאה הראשונה
תקציר:
החוק מסדיר את סמכותו של בית המשפט לתת צו הגנה בתנאי פיקוח טכנולוגי במסגרת הגנה על בני משפחה מפני אלימות, וקובע את הסדרים אלו כהוראת שעה למשך שלוש שנים מיום תחילת החוק. ראשית, החוק קובע שלושה תנאים שעל בית המשפט לבחון בבואו לתן צו הגנה בתנאי פיקוח טכנולוגי, וכן קובע חריג לתנאים אלו במצבים בהם נשקפת סכנה גבוהה או חשש ממשי לחיי בן המשפחה. שנית, נקבע כי בסמכות השר לביטחון לאומי לקבוע בצו את המספר המרבי של אמצעי פיקוח טכנולוגי שניתן לעשות בהם שימוש, וכי מספר זה יעלה על המספר שנקבע בשנה הקודמת. עוד נקבע כי בית המשפט יורה על ביצוע הערכת מסוכנות של מי שכלפיו מבוקש הצו, וכן כי מכסת הערכות המסוכנות תקבע לכל שנה על ידי שר הרווחה והביטחון החברתי, ובלבד שלא תפחת מהמכסה שנקבעה בשנה הקודמת. בנוסף, תוקם יחידת פיקוח טכנולוגי בשירות בתי הסוהר, והיא תהיה אמונה על פיקוח ואכיפה של צווים שניתנו בתנאי פיקוח טכנולוגי. ביחידת הפיקוח הטכנולוגי יעבדו הן עובדי מדינה, והן עובדים מחברה מפעילה אשר ימלאו תפקידי טכנאות וסיוע אזרחי. לבסוף, נקבעה חובת דיווח שנתית על השר לביטחון לאומי לוועדה לביטחון לאומי של הכנסת בדבר קיום החוק, לצד הקמת ועדת היגוי לשם ביצוע מחקר מלווה. לצד זאת, בתום שנה מיום תחילת החוק תבחן הוועדה לביטחון לאומי של הכנסת את האפשרות להאריך את תוקפו של צו הגנה בתנאי פיקוח טכנולוגי שניתן ללא הערכת מסוכנות, ואת פרק הזמן להגשת הערכת המסוכנות לבית המשפט.
חוק רישוי שירותים ומקצועות בענף הרכב (תיקון מס' 13), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2025-08-13T00:00:00
פרסום: ספר החוקים, 13/08/2025, מס' חוברת 3452, עמ' 796
שמות קודמים:
Name: הצעת חוק רישוי שירותים ומקצועות בענף הרכב (תיקון מס' 13), התשפ"ה-2025 
Value: בקריאה הראשונה
תקציר:
התיקון קובע הוראות שעה חדשות בנושא ייבוא רכב, המחליפות את הוראות השעה הקודמות שהיו בתוקף ממועד תחילתו של חוק רישוי שירותים ומקצועות בענף הרכב, התשע"ו–2016, ועד ליום 18 באוגוסט 2025. הוראות השעה החדשות הן לעניין כלי הרכב שהיבואנים הזעירים רשאים לייבא, וכן לעניין חובות היבואנים הישירים לטפל בכלי רכב המיובאים על ידי יבואנים זעירים ויבואנים עקיפים או בייבוא אישי אם כלי הרכב הם מאותו תוצר שמייבאים היבואנים הישירים. ראשית, לעניין יבואנים זעירים: התיקון קובע כי יבואן זעיר יוכל לייבא גם רכב מסוג אופנוע ורכב מסוג מכונה ניידת, נוסף על רכב נוסעים ורכב מסחרי שכבר כיום הוא רשאי לייבא. בנוסף, יבואן זעיר יוכל לקבל רישיון לייבוא רכב שאינו רכב חדש, כל עוד נותרו חודשיים עד למועד האחרון לרישומו בישראל הקבוע בתקנות התעבורה ובהתאם לסוג הרכב. כמו כן, התיקון מאפשר ליבואן זעיר לייבא גם אופנוע ומכונה ניידת, וזאת בנוסף לרכב שאינו רכב חדש כאמור. נוסף על כך, התיקון מגדיל את מספר כלי הרכב שמותר ליבואן זעיר לייבא בשנה, מ-20 ל-60 כלי רכב. שנית, לגבי יבואנים ישירים, התיקון קובע כי יבואנים ישירים מחויבים לתת שירות לגבי כל רכב מתוצר שהם מייבאים אף אם יובא על ידי יבואנים עקיפים וזעירים או בייבוא אישי, ולא רק לגבי רכב מסוג רכב נוסעים ורכב מסחרי כפי שקבעה הוראת השעה הקודמת. התיקון קובע כי חובה זו לא תחול לגבי רכב מסוג מכונה ניידת. הוראות השעה החדשות יעמדו בתוקף למשך ארבע שנים, החל מיום 19 באוגוסט 2025. שר התחבורה והבטיחות בדרכים, באישור ועדת הכלכלה של הכנסת, רשאי להאריך בצו את תוקפה של כל הוראת שעה בתקופות נוספות שלא יעלו על שישה חודשים בכל פעם, אך לא יותר מ-4 שנים במצטבר לגבי כל אחת מהוראות השעה.
חוק שירות אזרחי (תיקון מס' 7), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2025-08-05T00:00:00
פרסום: ספר החוקים, 05/08/2025, מס' חוברת 3450, עמ' 790
שמות קודמים:
Name: הצעת חוק שירות אזרחי (תיקון מס' 7), התשפ"ה-2025
Value: בקריאה הראשונה
תקציר:
חוק זה כולל מספר תיקונים הנוגעים למערך השירות הלאומי או ההתנדבות הקהילתית, המבוצעים מטעם המדינה על ידי מי שפטורים משירות צבאי או לא נקראו אליו. ראשית, הועלה הגיל המרבי לשירות לגבי מתמודדי נפש מ-24 ל-27 שנים. שנית, נקבע כי הסמכות לאשר הפסקות בשירות או מכסה מופחתת של שעות תינתן לא רק למנהל הרשות לשירות אזרחי אלא גם לעובד בכיר שהוסמך לכך, ובשעת חירום יוכל מנהל הרשות לאשר בעצמו הפסקה שאינה עולה על שנה בשל נסיבות החירום. כמו כן נקבע כי פרק הזמן שבין הכשרה מוקדמת הנחשבת חלק מהשירות, לבין תחילת השירות בפועל לא יקטע את רציפות השירות, אך גם לא ייספר כחלק ממשך השירות עצמו. שלישית, מנהל הרשות הוסמך לקבוע כללים שיאפשרו למתנדבים מאוכלוסיות הזקוקות לסיוע בהשתלבות בתעסוקה, וכן למתנדבים בשנתם השנייה, להשתתף על חשבון שעות השירות בהכשרה מקצועית או בהשלמת השכלה.
נוסף על כך, החוק קובע הוראות לגבי הגופים המפעילים וסוג הפעילות: ראשית, תתאפשר התנדבות במוסדות הלאומיים (הסוכנות היהודית, ההסתדרות הציונית העולמית, קרן היסוד וקק"ל), וכן אצל גופים מפעילים שאינם רשות ציבורית בתחומי החקלאות והטכנולוגיה שעניינה תוכנת מחשב או חומרת מחשב, ובלבד שפעילותם משפרת את איכות החיים או הבטיחות של כלל האוכלוסייה בישראל. לגבי גופים אלו נקבע כי בתחום החקלאות השירות ייעשה רק בארגונים ללא כוונת רווח, ובתחום הטכנולוגיה רק אם בעל הזכויות יאפשר לכל אזרח או תושב ישראל שימוש חופשי וללא תשלום בתוכנה או בחומרה. כמו כן, נקבע כי תאגיד שהוקם בחוק יוכל להיות גוף מפעיל ובלבד שפעילותו היא באיוד התחומים המנויים בסעיף 65(א)(1) לחוק. עוד נקבע כי גם בבית חולים שאינו ממשלתי והוא מלכ"ר או גוף מבוקר שממלא תפקיד ציבורי יתאפשר שירות ללא ההגבלה לתחומים ספציפיים, כפי שקיים לגבי בתי חולים ממשלתיים ורשויות ציבוריות אחרות. בנוסף, האפשרות של רשות ציבורית לעודד התנדבות על ידי מימון תקנים אצל גופים מפעילים תורחב גם למתנדבים שהם עולים חדשים, ערבים, דרוזים, צ'רקסים או מי שאינו אזרח או תושב ישראל אך אושר לו לבצע שירות לאומי.
תיקון נוסף מבהיר אישור לפי סעיף 46 לפקודת מס הכנסה אינו פוטר את הגוף המפעיל מהוכחה שהוא פועל בתחומים הנדרשים בחוק. 
לבסוף, החוק דוחה את המועד להשלמת תהליך ההכרה הרשמי עבור גופים שפעלו במועד תחילת החוק בשנת 2018 מ-31.8.2025 ל-31.8.2027.
חוק כליאתם של לוחמים בלתי חוקיים (תיקון מס' 4 והוראת שעה - חרבות ברזל) (תיקון מס' 5), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2025-08-01T00:00:00
פרסום: ספר החוקים, 24/07/2025, מס' חוברת 3449, עמ' 788
שמות קודמים:
Name: הצעת חוק כליאתם של לוחמים בלתי חוקיים (תיקון מס' 4 והוראת שעה - חרבות ברזל) (תיקון מס' 5), התשפ"ה-2025
Value: בקריאה הראשונה
תקציר:
חוק כליאתם של לוחמים בלתי חוקיים, התשס"ב–2002, נועד להסדיר את כליאתם של לוחמים בלתי חוקיים, אשר אינם זכאים למעמד של שבויי מלחמה, בדרך העולה בקנה אחד עם מחויבויותיה של מדינת ישראל לפי הוראות המשפט הבין-לאומי ההומניטרי. בין שלל ההסדרים בחוק זה, נכללים גם ביקורת שיפוטית על כליאתו של לוחם בלתי חוקי, זכאותו לפגישה עם עורך דין וייצוגו ותנאי כליאתו. במקרים שבהם הכריזה הממשלה על מלחמה או הודיעה על נקיטת פעולות צבאיות משמעותיות, הממשלה, באישור ועדת החוץ והביטחון, מוסמכת להכריז על שינויים בתחולת החוק. במהלך תקופת תוקפה של ההכרזה, התקופות המנויות בחוק ארוכות יותר והדרג המוסמך לקבל החלטות לפי החוק נמוך יותר.
חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד–2023, קבע, כהוראת שעה, כי במקרה של הכרזה כאמור, יוארכו התקופות המנויות בחוק אף יותר, הורד הדרג המוסמך לאשר הגבלות על פגישה עם עורך דין, וכן נקבע כי ניתן יהיה לקיים דיונים בדרך של היוועדות חזותית. הוראת השעה הוארכה מאז מספר פעמים, בתיקונים שונים.
במסגרת תיקון מספר 4, הוארכה הוראת השעה כאמור עד ליום י"א בטבת התשפ"ו (31 בדצמבר 2025), לצד הארכת תקופת תוקפה של ההכרזה מכוח הצעת החוק עד ליום ט' בחשוון התשפ"ו (31 באוקטובר 2025). כן מוצע להבהיר כי סמכות בית המשפט להורות על מניעת פגישה עם עורך דין לתקופה של עד 30 ימים, הקיימת כיום בחוק, תחול לא רק במהלך 75 הימים הראשונים מיום הכליאה, וניתן יהיה להפעילה גם בשלב מאוחר יותר.
חוק התוכנית לסיוע כלכלי (הוראת שעה - חרבות ברזל), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2025-07-23T00:00:00
פרסום: ספר החוקים, 23/07/2025, מס' חוברת 3448, עמ' 760
שמות קודמים:
Name: הצעת חוק התוכנית לסיוע כלכלי (הוראת שעה - חרבות ברזל), התשפ"ה-2025
Value: בקריאה הראשונה
תקציר:
החוק דומה בעיקרו להסדר שנקבע בחוק התוכנית לסיוע כלכלי (הוראת שעה – חרבות ברזל), התשפ"ד–2023, החוק קובע מנגנון פיצוי לעסקים ולעובדים שנפגעו ישירות או בעקיפין במהלך מבצע "עם כלביא". עסקים שמחזור עסקאותיהם ירד בשיעור של לפחות 25%, ואינם עולים על 400 מיליון ש"ח בשנה, זכאים לפיצוי בגין הוצאות קבועות, לרבות שכר. הוחל מסלול לפיצוי בגין נזק עקיף בעקבות נזק ישיר לעסק, וכן פיצוי לבעלי דירות שנגרם להן נזק מלחמה והושכרו טרם הפגיעה. לעובדים – נקבעו הסדרים ייחודיים לדמי אבטלה, כולל לחל"ת של 12 ימים, גם אם העובד עבד עד יומיים בתקופה זו, ובכלל זה קיצור תקופת האכשרה. בני 67 ומעלה זכאים למענק יומי של עד 134 ש"ח. נשים מוגנות לפי חוק עבודת נשים לא ייפגעו בזכויותיהן בשל היעדרות הנובעת ממצב חירום או סגירת מסגרות לילדים. החוק כולל הסדרים גם עבור עצמאים, אנשים עם מוגבלות, חיילים משוחררים ומפונים שמיצו את זכאותם לדמי אבטלה.
חוק לתיקון פקודת בתי הסוהר (מס' 64 - הוראת שעה - חרבות ברזל) (מצב חירום כליאתי) (תיקון מס' 4), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-07-23T00:00:00
פרסום: ספר החוקים, 23/07/2025, מס' חוברת 3447, עמ' 758
שמות קודמים:
Name: הצעת חוק לתיקון פקודת בתי הסוהר (מס' 64 - הוראת שעה - חרבות ברזל) (מצב חירום כליאתי) (תיקון מס' 4), התשפ"ה-2025
Value: בקריאה הראשונה
תקציר:
במסגרת תיקון מספר 64 לפקודת בתי הסוהר [נוסח חדש], התשל"ב–1971, נקבע, כהוראת שעה, כי השר לביטחון לאומי, בהמלצת נציב בתי הסוהר ובהסכמת ראש הממשלה ושר הביטחון, יהיה רשאי להכריז על מצב חירום כליאתי אם שוכנע, נוכח הפעולות הצבאיות המשמעותיות שעליהן החליטה ועדת השרים לענייני ביטחון לאומי לפי סעיף 40 לחוק-יסוד: הממשלה, והודיעה לגביהן לוועדת החוץ והביטחון של הכנסת ביום כ"ג בתשרי התשפ"ד (8 באוקטובר 2023), כי יש צורך במקומות כליאה נוספים באופן מיידי או שעל סמך חוות דעת גורמי הביטחון יש סבירות גבוהה שיהיה צורך כאמור. במסגרת זאת יהיה ניתן להלין אסירים ועצורים ביטחוניים, בתנאים מסוימים, תוך חריגה מהוראות הדין לעניין שטח מחיה ולהלינם שלא על מיטה, בחריגה מהוראות הדין לעניין זכאות למיטה. עם זאת, החוק מאפשר למנהל בית הסוהר להפעיל את סמכותו זו גם לעניין תאים שמוחזקים בהם אסירים אחרים. בנוסף, מאפשרת הוראת השעה לחרוג מהוראות הדין לעניין הלנה של עצירים מינהליים ולוחמים בלתי חוקיים בנפרד מאסירים שפוטים. 
במסגרת תיקון מס' 4, הוארך תוקפה של הוראת השעה המסדירה את ההכרזה על מצב חירום כליאתי בשל המצב הביטחוני השורר במדינה, עד ליום י"ז באב התשפ"ו (31 ביולי 2026), וכן הוארך תוקף ההכרזה שמכוח הוראת השעה,  עד ליום כ"ב באלול התשפ"ה (15 בספטמבר 2025).
חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 6), התשפ"ה-2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-07-23T00:00:00
פרסום: ספר החוקים, 23/07/2025, מס' חוברת 3446, עמ' 756
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (הארכת מעצר לחשוד בעבירת ביטחון) (תיקון מס' 6), התשפ"ה-2025 
Value: בקריאה הראשונה
תקציר:
החוק מאריך את תוקף תקנות שעת החירום, המאריכות את תקופות המעצרים המפורטות בחוק המעצרים בנוגע לעצור שחשוד בעבירת ביטחון בשל פעולות האיבה שהתרחשו בין יום ה-7 באוקטובר לבין ה-13 באוקטובר 2023, או מי שנעצר במסגרת פעולות המלחמה בעזה. ההארכה שנקבעה בחוק זה היא עד ליום ה-29 בינואר 2026.
חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 6), התשפ"ה-2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2025-07-23T00:00:00
פרסום: ספר החוקים, 23/07/2025, מס' חוברת 3445, עמ' 754
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון מס' 6), התשפ"ה-2025
Value: בקריאה הראשונה
תקציר:
החוק מאריך את תוקפן של תקנות שעת חירום, המאפשרות מניעת פגישה של עצורים ביטחוניים, הקשורים לפעולות האיבה שהתרחשו בין ה-7 באוקטובר לבין ה-13 באוקטובר 2023, או מי שנעצר במסגרת פעולות המלחמה בעזה, עם עורכי הדין שלהם. התקנות יעמדו בתוקף עד ה-29 בינואר 2026.
חוק להשגת יעדי התקציב וליישום המדיניות הכלכלית לשנת התקציב 2025 (תיקוני חקיקה), התשפ"ה–2025
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2025-03-27T00:00:00
פרסום: ספר החוקים, 27/03/2025, מס' חוברת 3384, עמ' 386
שמות קודמים:
Name: הצעת חוק להשגת יעדי התקציב וליישום המדיניות הכלכלית לשנת התקציב 2025 (תיקוני חקיקה), התשפ"ה–2025
Value: בקריאה השנייה והשלישית
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2025), התשפ"ה-2024 
Value: בקריאה הראשונה
תקציר:
החוק קובע שינויים במספר תחומים מרכזיים: בתחום שינויי מבנה ומיזוגים בחברות הייטק, הופחתו הדרישות להטבות מס, לרבות הקטנת שיעור ההעברה הנדרש של זכויות בחברה מ־80% ל־70%, ביטול חובת החזקה של 25% מהזכויות לאחר שינוי מבנה, והרחבת שיעור התמורה במזומן במיזוגים מ־40% ל־49%; כמו כן, שונה יחס הגודל המותר בפיצולים מ־1:4 ל־1:9. בתחום הדיווח במע"מ, חובת הדיווח המפורט תחול על כל עוסק שמחזור עסקאותיו השנתי עולה על 0.5 מיליון ש"ח, החל מדוחות שיוגשו מאוקטובר 2025. בתחום דיגיטציית החשבוניות, החוק מחייב הגשה מקוונת של חשבוניות מסוג I לעוסקים הרשומים באזור ובשטחי עזה, ומסיר את חובת הדיווח הכפול בגין חשבוניות מסוג P וזאת ביחס לחשבוניות שיופקו החל מאוגוסט 2025.
חוק חובת המכרזים (תיקון מס' 24 – הוראת שעה) (תיקון מס' 2), התשפ"ה–2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוקה, חוק ומשפט
יוזמים: עפיף עבד, מיכאל מרדכי ביטון
תחילה: 2025-07-16T00:00:00
פרסום: ספר החוקים, 15/07/2025, מס' חוברת 3443, עמ' 748
שמות קודמים:
Name: הצעת חוק חובת המכרזים (תיקון מס' 24 – הוראת שעה) (תיקון מס' 2), התשפ"ה–2025
Value: בקריאה השנייה והשלישית
Name: הצעת חוק חובת המכרזים (תיקון מס' 24 – הוראת שעה) (תיקון מס' 2) (הארכת הוראת השעה), התשפ"ה–2025
Value: בקריאה הראשונה
Name: הצעת חוק חובת המכרזים (תיקון מס' 24 - הוראת שעה) (תיקון - הארכת הוראת השעה), התשפ"ה-2025
Value: בדיון המוקדם
תקציר:
החוק מאריך בשלוש שנים נוספות, עד ל-15 ביולי 2028, את הוראת השעה המסמיכה את הממשלה לקבוע בתקנות, באישור ועדת החוקה של הכנסת, הוראות לעניין העדפה של תוצרת הארץ ברכישת טקסטיל בעבור מערכת הביטחון והמשרד לביטחון הפנים. מכוח הוראה שקיימת בהוראת השעה המקורית, שר האוצר יהיה מוסמך להאריך תקופה זו, בצו, באישור ועדת החוקה של הכנסת, לפרק זמן של שנתיים נוספות.
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 18), התשפ"ה–2025 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2025-07-15T00:00:00
פרסום: ספר החוקים, 15/07/2025, מס' חוברת 3442, עמ' 728
שמות קודמים:
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 18), התשפ"ה–2025 
Value: בקריאה השנייה והשלישית
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 14), התשפ"ה-2024 - החלק שפוצל בשלישית
Value: בקריאה הראשונה
תקציר:
במסגרת החוק נקבע כי חוק לייעול האכיפה והפיקוח העירוניים ברשויות המקומיות (הוראת שעה), התשע"א-2011, יהפוך להוראת קבע, לצד קביעת מספר הסדרים. ראשית, הוסדרו אופן ההקמה וההפעלה של מערכי אכיפה מקומיים בהתאם לאמות מידה ותבחינים, תוך קביעת משקלן בתקנות על ידי השר לביטחון לאומי, וזאת לצד קיומו של חריג להקמת רשויות כאמור באזורי עדיפות או מיקוד לאומיים. שנית, נקבע הסדר בנוגע למבנה הכוח במערך השיטור המקומי, המתייחס למספר הכולל של השוטרים והפקחים וליחס ביניהם, ובכלל זה את האפשרות של רשות מקומית להסתייע במתנדב המסייע ליחידות הסיור של משטרת ישראל. שלישית, הוסדר מימון מערכי האכיפה המקומיים על ידי המשרד לביטחון לאומי בהתאם לאמות המידה שנקבעו, לצד חריג לעניין זה במקרה של רשות שהוכרה כאזור עדיפות או מיקוד לאומי בחוק או בהחלטת ממשלה. רביעית, הוסדר אופן החזקת הנשקים בידי מערך אכיפה מקומי בהתאם לרישיון מיוחד לפי חוק כלי הירייה.
מעבר לכך, נקבעו המקרים בהם רשאי פקח השיטור המקומי להפעיל את סמכויותיו תוך תחימתם למקרים מסוימים שהם מניעת אלימות, גניבה, נזק חמור לרכוש ומעשה מסכן חיים באמצעות רכב המתבצעים במרחב הציבורי. וזאת, במקום ובדרך שיבטיחו שמירה על זכויות אדם. וכן, ניתנו לפקח השיטור המקומי סמכויות למאבק בתופעת השכרות, כהוראת שעה לשנתיים, באזורים ספציפיים ברשות המקומית המנויים בתוספת, לרבות חופי רחצה, גנים ציבוריים וטיילות. 
בנוסף, עוגנה הקמתה של יחידה במשרד לביטחון לאומי שתתכלל את הפעלת המערכים והקמתם כאמור ואף תטפל בתלונות שהוגשו בגין הפעלת סמכות שלא כדין בידי פקחי השיטור המקומיים. עוד נקבעה, חובת דיווח שנתית של השר לביטחון לאומי לוועדה לביטחון לאומי של הכנסת על מספר דברים, ביניהם, רשויות מקומיות שביקשו להקים ולהפעיל מערך אכיפה מקומי וטרם הוקם בהן מערך והסיבות לכך, אירועים חריגים בהפעלת סמכויות של פקחי השיטור המקומיים והטיפול בהם ופירוט הרשויות שניתן להם סיוע במימון מערכי האכיפה המקומיים והיקפו.
חוק איסור שהייה וישיבה בישראל שלא כדין (תיקוני חקיקה), התשפ"ה-2025
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוץ והביטחון
יוזמים: עמית הלוי, אושר שקלים, קטי קטרין שטרית, חוה אתי עטייה, יוסף טייב, אברהם בצלאל, ינון אזולאי, מישל בוסקילה, סימון מושיאשוילי, יונתן מישרקי, שלום דנינו, ניסים ואטורי, אליהו רביבו, גלית דיסטל אטבריאן, מיכל מרים וולדיגר, אופיר כץ, דוד ביטן, ששון ששי גואטה, עפיף עבד, משה פסל, צגה מלקו, טלי גוטליב, משה סעדה, בועז ביסמוט, חנוך דב מלביצקי, אלי דלל, יצחק פינדרוס, יולי יואל אדלשטיין, אביחי אברהם בוארון, דן אילוז, אריאל קלנר, משה רוט, יצחק קרויזר, לימור סון הר מלך, משה סולומון, עודד פורר, ארז מלול, אביגדור ליברמן, יבגני סובה, יוליה מלינובסקי, שרון ניר, צביקה פוגל, אוהד טל, שמחה רוטמן, עידן רול, מתן כהנא
תחילה: 2025-07-13T00:00:00
פרסום: ספר החוקים, 13/07/2025, מס' חוברת 3441, עמ' 724
שמות קודמים:
Name: הצעת חוק איסור שהייה וישיבה בישראל שלא כדין (תיקוני חקיקה), התשפ"ה–2025
Value: בדיון המוקדם
תקציר:
במסגרת החוק נקבע כי שר הפנים או מפקד כוחות צבא הגנה לישראל באזור, לפי העניין, לא ייתן היתר שהייה בישראל ולא יחדש רישיון לישיבה בישראל למבקש שהוא פעיל טרור או של מי שהורשע במעשה טרור, וכן למבקש שהוא בן משפחה של אדם כאמור. כמו כן, נקבע כי המונח "בן משפחה" יוגדר אחרת לפי שלב הגשת הבקשה להיתר או לרישיון כאמור. לעניין בקשה ראשונה, המוגשת ככלל טרם הכניסה לישראל, ההגדרה תהיה רחבה ותכלול מעגלים נוספים ואילו לעניין חידוש היתר או רישיון כאמור של אדם שכבר שוהה בישראל ונמצא בהליך להסדרת מעמדו, ההגדרה תהיה מצומצמת ותכלול רק את בני המשפחה הקרובים.
עוד נקבע כי מי שנכנס לישראל מהאזור או דרך האזור בניגוד לחוק, או מפר תנאי מהתנאים שנקבעו באשרתו או ברישיון הישיבה שניתנו לו לפי חוק זה, לא יקבל היתר או רישיון כאמור במשך עשר שנים, אלא אם כן יסבור שר הפנים או מפקד האזור, לפי העניין, כי יש לתת לו היתר או רישיון כאמור מטעמים מיוחדים.
זאת ועוד, הוחמרה הענישה בגין עבירות ספציפיות של שהייה בישראל שלא כדין, אם בוצעו בידי מי שנכנס לישראל מהאזור או דרך האזור, ובמסגרת זאת נקבע כי העונש המרבי בעבירות אלה יהיה עד שנתיים מאסר במקום שנה אחת. כמו כן, נקבעו חובת הטלת קנס על מי שהורשע בעבירות כאמור, וכן הסדר חילוט, המבוסס על חזקה שלפיה כסף מזומן הנמצא בחזקתו של חשוד בעבירות המבוצעות בנסיבות אלה יראה כשכר שניתן עבור ביצוע העבירה או כאמצעי לביצועה, אלא אם הוכח אחרת.